als_Latn dik_Latn sag_Latn
Rama: Ish-ministra do dërgohen në Prokurori. Zhvillimet në javët në vijim (Burimi: Balkanweb, www.balkanweb.com)
Rama: Ish-ministra do dërgohen në Prokurori-Edi Rama u shpreh sot gjatë mbledhjes së grupit parlamentar të Partisë Socialiste se vlerësimi nga progres raporti që Komisioni Europian do i bëjë të martën Shqipërisë do përcatojë nëse qeveria i ka bërë si duhet ose jo detyrat. Kryesocialisti paralajmëroi gjithashtu se në kuadër të reformës së thellë në drejtësi dhe luftës kundër korrupsionit, disa ish-ministra të qeverisë Berisha pritet të dalin para drejtësisë. Pa përmendur emra, Rama theksoi se zhvillimet nga organi i akuzës do të vijojnë në javet në vijim.
Hetim për ish ministra dhe zyrtarë të lartë
Gjatë fjalës së tij, kryeministri Rama theksoi se pjesë e hetimeve të Prokurorisë dhe pyetjeve të saj do të jenë dhe ish-ministrat dhe ish-zyrtarë të lartë të shtetit. Duke folur për luftën kundër korrupsionit, Rama theksoi se qeveria po punon në këtë kuadër.
“Nuk mund të luftohet pa një sistem drejtësie në lartësinë e sfidës. Grupi i punës që ka nisur punën, do të vërë së shpejti një material për të startuar një diskutim të madh dhe për të bërë një reformë të thellë në sistemin e drejtësisë. Deri më sot nuk janë bërë këto, për hir të vërtetës, pasi janë çështje që lidhen me zyrtarë shumë të lartë, çështje që lidhen me një sërë fushash me ndjeshmëri të madhe për publikun. Jemi në pritje të rezultateve të Prokurorisë. Ish-ministra do të përfshihen në rrugën e kërkesës për hetim nga ana e Prokurorisë, dhe ish-zyrtarët të lartë do i ndjekin në këtë rrugë,”- tha gjatë fjalës së tij kryeministri Rama.
Duke folur për luftën kundër korrupsionit, Rama u ndal tek një nga sfidat e arritura me sukses siç ishte Matura Shtetërore. Sipas kreut të Ekzekutivit, ky proces kaloi më shumë sukses.
“Volumi është i jashtëzakonshëm dhe problemi i jashtëzakonshëm, por s’mund ti shmangemi përgjegjësive, Nëse flasim për luftë kundër korrupsionit, dhe për të luftuar mekanizma deri në asgjësim, kemi filluar që nga rasti i maturës Shtetërore, i cili ishte i jashtëzakonshëm. Ministrja e Arsimit ka bërë një punë mbresëlënëse, duke treguar dëshirë të vazhdueshëm për dialog. Rezultati për Maturën Shtetërore, flet qartë për sistemet e funksionimit të shtetit, për të provuar atë që kemi thënë gjithmonë, se nuk janë njerëzit që korruptojnë sistemet, por sistemet njerëzit. Për Maturën shtetërore kam marrë mesazhe pa fund, thuajse të habitur se si mund të kalonte një provim”.
Kurse rreth barnave mjekesore, Rama tha: “Kemi një proces nga ky po fiton publiku sa i takon çështjes së ilaçeve. Jemi ende disa kohë larg, por kemi prova se jemi në rrugën e duhur. Sot gjejnë më shumë në farmaci ilaçe sesa dje”.
Statusi
Një ditë para se Komisioni Europian të publikojë raport progresin për Shqipërinë, draft që do të përcaktojë marrjen ose jo të statusit të vendit kandidat për Shqipërinë, kryeministri Edi Rama tha se mbi të gjitha ky vendim si në muajin Dhjetor dhe në Qershor nuk do ketë lidhje me Shqipërinë.
“Mosdhënia e statusit në muajin dhjetor, nuk i bëri mirë as ne dhe as BE. E kam thënë dhe atëherë dhe vijoj ta them para syve të autoriteteve që kam pasur mundësi të takoj. Gjithsesi kjo është Europa e sotme dhe detyra është të bëjmë një për një detyrat e shtëpisë. Për ne, në rast se Raport Progresi do konfirmojë se qeveria i ka përmbushur të gjitha kërkesat e shkruara për Shqipërinë, qysh para dhjetorit duke nënvizuar se trendi është ai i stabilizimit të bilancit pozitiv do të thotë që e kemi kryer detyrën dhe pastaj vendimmarrja në KE i takon të gjitha vendeve anëtare dhe sic nuk lidhej në dhjetor, aq më pak lidhet në këtë qershor me vetë Shqipërinë pas zgjedhjeve evropiane që hapën një debat shumë të madh dhe e kanë vënë Europën dhe BE para dilemash të forta. Të shpresojmë se përballja direkte me forcat ekstremiste dhe tundimet që ato përfaqësojnë në emër të një BE si ai i paraparë nga etërit themelues të BE do të triumfojë, nga ana tjetër unë besoj se nuk kemi arsye të dyshojmë në faktin se raport progresi do të flasë qartë për atë që jemi të vetedijshëm që kemi bërë edhe pse do të përqendrohet në disa prioritetet ndërkohë që aksioni qeveritar ka qenë i shtrirë në të gjitha fushat dhe përzgjedhja jonë ka qenë që të jemi të vendosur për reforma të thella dhe hapa të munguar prej vitesh në cdonjëherën nga fushat”.
Sipas Ramës, ngushëllim është fakti se forcat proeuropiane, janë ende të larta në numër. “Fatmirësisht forcat proeuropiane janë ende maxhoritare dhe pavarësisht problemeve që i janë hapur Europës nga forcat ekstremiste që kanë marrë një mandat të fortë, le të shpresojmë se do triumfojë proevropianizmi”. Kryeministri theksoi se raport progresi do të flasë qartë për atë që qeveria ka bërë këta muaj duke theksuar se reformat e thella do të shtrihen në të gjitha fushat.
“Ne nuk kemi asnjë arsye të dyshojmë në faktin se raport progresi do të flasë qartë për atë që jemi të vetëdijshëm që kemi bërë në këta muaj dhe pse do përqendrohet në disa prioritete dhe pse aksioni qeveritar është shtrirë në disa fusha. Ne jemi të vendosur të bëjmë hapa të thella në të gjitha fushat.
Sigurisht krimi i organizuar dhe korrupsioni janë luftë dhe përpjekje për në qasjen e ke gjatë kësaj periudhe dhe nuk dyshoj që rezultate që për ne janë të prekshme janë në sytë e të gjithëve dhe gëzojnë gjithë mbështetjen dhe do sjellin gjithë përgëzimet e nevojshme në vijim nga ana e partnerëve ndërkombëtar. Shifrat flasin vetë, nuk dua të përmend shifra me radhë, duke u thelluar, rënia e numrit të vrasjeve, rënia e numrit të grabitjeve po ashtu, rritja e eksponenciale e sasive të kapura të drogës dhe të arrestuarve në kërkim ndërkombëtar e jo kërkim ndërkombëtar po ashtu përbën një bazë solide për të shtuar nga njëjar anë intensitetin e luftës ndaj këtij fenomeni”.
Kryeministri Rama u ndal tek çështja që lidhet me integrimin e Shqipërisë drejt BE, duke cituar se vendi ynë dhe Ballkani nuk bëjmë dot pa BE-në, por dhe anasjelltas. “Sot duhet të jemi më të vetëdijshëm, se Europa nuk është më ajo që ishte, dhe se cila do jetë kjo i takon kohës së ardhme. Në për vendin dhe rolin që kemi do vazhdojmë që Shqipëria dhe Ballkani të jenë pjesë e BE. Shqipëria dhe Ballkani ka nevojë për Europën dhe ajo ka nevojë për Shqipërinë dhe Ballkanin. Shqipëria dhe Ballkanin po bëhen faktor të rëndësishëm, kjo është një vetëdije e cila po zë vend në këndvështrimin e atyre që duan një Evropë të bashkuar apo daljen e vendeve të tyre nga Evropa.”-tha Rama.
Abuzimet me sektorin e pagesave
Më tej kryeministri Rama theksoi se rreth 12 mijë persona nuk janë më pjesë e skemës së ndihmës ekonomike, kjo pasi përfitonin në mënyrë abuzive.
“Rezultate po jep dhe çështja që lidhet me financimet. Me mbështetje të huaj po vazhdojmë reformat që lidhen me çështjet financiare, siç është ulja e abuzimeve me ndihmën ekonomike. 12 mijë njërës të cilët nuk janë më të përfshirë në mbështetjen sociale, pasi ishin përfshirë në mënyrë abuzive. 30 mijë e 263 të rinj që paguajnë taksa dhe kontribute shoqërore. Përveç se shprehej të një ekonomie që po merr frymë, do doja ti shihnit si një luftë kundër informalitetit. Muaj maj ishte muaj, së bashku me qershorin, konsiderohen të vështirë për mbledhjen e të ardhurave. Shifra është e pa karahësueshme me atë të një viti më parë, pasi po luftohet bindshëm korrupsioni.”- vijoi më tej fjalën e tij Rama. Ai shtoi më tej se pas shumë vitesh Albpetroli ka nisur ti jap shtetit shqiptar para, duke paguar detyrimet e tij.
“Mjafton tju them se për herë të parë në historinë e vetë, Albpetroli ka nisur ti jap shtetit shqiptar para. Kjo tregon se edhe këtu sistemet po fillojnë të vendosen në vendet e duhura. Ashtu siç ka filluar të ndryshojë skema e financimit të bujqësisë. Për të siguruar mbijetesë elektorale, për financim të zinxhirit të vlerave në këtë sektor. Kjo skemë jo vetëm do sjell një fuqizim të vlerës së bujqësisë, por do kemi mbështetje dhe nga institucionet financiare. i përmendna këto jo për tju marrë kohë, por për të nënvizuar se fronti i punës është më i gjerë sesa tematika e ditës, e cila ka qenë e dominuar shumë më tepër sasa duhet, nga një axhendë disi e ndryshme nga axhenda e qeverisë dhe e shqiptarëve, për shkak të një qasje opozitare kundër produktive, për punën e përbashkët, në parlament, jashtë tij.”- tha kryeministri Edi Rama.
02.06.2014
Burimi: Balkanweb
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn